S-329/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. janúar 2020, á hendur E-x-x L-x-x, kt. [...], [...], og E-kk-þgf A-x-x, kt. [...], [...], fyrir eftirfarandi hegningar- og sérrefsilagabrot:

I.

Gegn ákærðu báðum fyrir fíkniefnalagabrot með því að hafa í félagi, þann 8. apríl 2018, haft í vörslum sínum í sölu- og dreifingarskyni, á dvalarstað ákærðu að [...] í Reykjavík, samtals 517,42 grömm af maríhúana er lögregla fann og haldlagði við leit hjá ákærðu. Við leitina var jafnframt haldlagður fjöldi símtækja, vog, smellulásapokar auk fjármuna sem nánar er getið í ákærukafla II.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II.

Gegn ákærðu báðum fyrir peningaþvætti með því að hafa í félagi um nokkurt skeið fram til 8. apríl 2018 tekið við, aflað sér og/eða umbreytt ávinningi með sölu- og dreifingu ótiltekins magns fíkniefna og eftir atvikum með öðrum ólögmætum og refsiverðum hætti, samtals fjárhæð kr. 578.000. Lögregla lagði hald á framangreinda fjármuni við leit á ofangreindum dvalarstað ákærðu þann 8. apríl 2018, sbr. ákærukafla I.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, sbr. 5. gr. laga um ávana- og fíkniefni nr. 65/1974.

Þess er krafist að ákærðu verði dæmdirtil refsingar og til greiðslu alls sakarkostnaðar. Þá er krafist upptöku á 517,42 grömmum af maríhúana, vog, smellulásapokum og símtækjum auk þess sem krafist er upptöku til ríkissjóðs á kr. 578.000 auk vaxta en allt framangreint var haldlagt við leit lögreglu hjá hinum ákærðu líkt og að ofan er rakið, skv. 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðar breytingum og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.

Ákærði E-kk-nf A-x-x sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall í Lögbirtingablaði með lögmætum hætti 1. mars sl. Verður málið dæmt á hendur ákærða E-kk-þgf A-x-x samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði E-x-x L-x-x mætti við fyrirtöku málsins í dag og játaði skýlaust sök. Farið var með mál þetta gagnvart ákærða E-x-x samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu þegar sækjanda og verjanda ákærða E-x-x hafði verið gefinn kostur á að tjá sig um lagaatriði og ákvörðun viðurlaga. Verjandi E-x-x L-x-x krefst vægustu refsingar sem lög leyfa og hæfilegrar þóknunar sér til handa.

Ákærði E-x-x L-x-x játað brot sín. Sannað er með játningu ákærða og öðrum gögnum málsins að ákærði er seku rum þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt sakavottorðum, dagsettum 12. janúar 2021, hafa ákærðu ekki áður gerst brotlegir við refsilög hér á landi og horfir það til málsbóta, sbr. 5. tölul. 1. mgr. 70. gr. almennra hegningarlaga nr. 19/1940. Þá horfir til málsbóta skýlaus játning E-x-x L-x-x fyrir dómi, sbr. 8. tölul. 1. mgr. 70. gr. laga nr. 19/1940. Að auki er einnig litið til þess að langt er um liðið síðan umrætt brot átti sér stað en rúm tvö ár liðu frá því brotið var framið þar til ákæra var gefin út. Verður ákærðu ekki kennt um þá töf. Til refsiþyngingar horfir að brot það sem ákærðu eru nú sakfelldir fyrir ber það með sér að um samverknað hafi verið að ræða, sbr. 2. mgr. 70. gr. almennra hegningarlaga nr. 19/1940. Þá er einnig litið til þess að þau fíkniefni sem haldlögð voru af lögreglu hafði verið sérstaklega pakkað í neysluskammta til sölu og dreifingar sem bendir til hærra stigs ásetnings, sbr. 6. tölul. 1. mgr. 70. gr. laga nr. 19/1940.

Með hliðsjón af framangreindum atriðum, sakarefni málsins og að virtum sakarferli ákærðu og játningar ákærða E-x-x L-x-x þykir refsing ákærða E-x-x hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af framangreindum atriðum, sakarefni málsins og að virtum sakarferli E-kk-þgf A-x-x þykir refsing ákærða E-kk-þgf hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Fallist er á upptökukröfur.

Ákærði E-x-x L-x-x, greiði málsvarnarþóknun skipaðs verjanda síns, Ó-kk-ef A-kk-ef B-kk-ef lögmanns, 140.220 krónur, að meðtöldum virðisaukaskatti.

Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x L-x-x, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, E-kk-nf A-x-x, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 517,42 grömm af maríhúana og 578.000 krónur í reiðufé ásamt vog, smellulásapokum og símtæki, sem lögregla lagði hald á við rannsókn málsins.

Ákærði, E-x-x L-x-x, greiði málsvarnarþóknun skipaðs verjanda síns, Ó-kk-ef A-kk-ef B-kk-ef lögmanns, 140.220 krónur.

S-kvk-nf D-kvk-nf J-kvk-nf